
46                                                                  DR 30.7.2018                                                       

 
Komitmen tersebut telah diulangi di persidangan-persidangan antarabangsa 

termasuklah di Kemuncak Perubahan Iklim di Paris, Perancis pada tahun 2015. Akan tetapi 
saya berasa kecewa bahawa Dasar Hutan Negara kita tidak mengambil kira komitmen 
tersebut apabila pindaan telah dibuat pada 1992 juga. Ini bermakna selama 26 tahun 
pentadbiran BN janji ini cuma omong-omong kosong sahaja.  

■1500 

Bukan sahaja terhadap rakyat Malaysia tetapi juga seluruh warga dunia. Ini amat 
memalukan. Saya dimaklumkan bahawa satu kajian semula dasar hutang negara 1992, kini 
berada di peringkat akhir. Kerajaan baharu harus mengambil peluang ini untuk membuat 
perubahan dasar agar janji ini dapat ditunaikan.  

Tuan Yang di-Pertua, izinkan saya membawa sedikit cerita tentang Constituency 
Bentong. Saya adalah anak jati Bentong dan MCA telah berkuasa di Bentong sejak tahun 
saya dilahirkan pada tahun 1959 di mana lebih kurang 40 tahun mereka menyandang jawatan 
Menteri. Kita juga ada seorang ADUN yang telah memegang jawatan Menteri Besar selama 
enam penggal. Bentong yang terletak hanya 45 minit dari Kuala Lumpur dianugerahi dengan 
pelbagai khazanah alam semula jadi seperti air terjun, sungai yang jernih dan deras, kolam 
air panas, hutan yang menghijau dan tanah yang subur. Bentong juga mempunyai enam skim 
FELDA seluas 11,000 hektar. Salah satu antaranya adalah Felda Lurah Bilut, Felda pertama 
di Malaysia.  

Oleh itu, Bentong sepatutnya telah lama mencapai tahap pembangunan yang maju 
tetapi apa yang telah kita lihat pada hari ni, komuniti di estet masih mengambil upah harian, 
minum air perigi dan tidak mampu membayar tambang bas sekolah anak-anak. Orang tua 
dan sakit, tidak dijaga baik. Orang muda tidak dapat cari kerja dan kini sudah nampak bayang 
wujudnya masalah dadah. Sumber alam semula jadi dan tempat pelancongan yang indah 
telah dimusnahkan dengan kadar yang amat membimbangkan sejak 10 tahun ini. Hampir 
semua sungai telah bertukar menjadi seperti teh tarik.  

Janda Baik, satu tempat yang seperti syurga hampir dimusnahkan oleh projek 
pembinaan talian penghantaran tenaga TNB, empangan mini hidro yang tidak siap pun dan 
pembalakan yang tidak terkawal. Sebuah hospital yang kita ada tetapi tidak mempunyai 
doktor-doktor pakar walaupun Bentong pernah mempunyai seorang Menteri Kesihatan.  

Tuan Yang di-Pertua, Bentong adalah sebuah daerah yang berpotensi tinggi untuk 
dibangunkan sebagai sebuah pusat pembangunan lestari contoh di negara ini khasnya dalam 
sektor pertanian dan pelancongan. Oleh yang demikian, ingin saya cadangkan agar 
kementerian-kementerian yang berkenaan seperti Kementerian Pertanian dan Industri Asas 
Tani, Kementerian Pelancongan, Kementerian Industri Utama, Kementerian Sumber Asli dan 
Alam Sekitar dapat memberikan tumpuan yang serius dan kerjasama untuk merangka satu 
pelan pembangunan yang lestari untuk Constituency Bentong.  

Tuan Yang di-Pertua, adalah tidak lengkap sekiranya dalam ucapan julung kali saya 
terpilih sebagai Ahli Parlimen, saya tidak menyentuh skandal kilang nadir bumi Lynas di 
Gebeng, Kuantan, Pahang. Seperti yang dimaklumi ramai, saya telah berjuang untuk 
menghentikan kilang toksik tersebut sejak tahun 2011 menerusi gerakan akar bumi 
Himpunan Hijau. Bersama dengan beribu-ribu rakyat Malaysia, saya telah berjalan sejauh 
300 kilometer dari Kuantan ke Kuala Lumpur... [Tepuk] bermalam di Dataran Merdeka selama 
36 hari dan mengumpul sejuta tandatangan rakyat Malaysia yang membantah dan meminta 
menghentikan projek Lynas. Perjuangan tersebutlah yang mendorong penyertaan saya 
dalam arena politik.  

Hari ini, saya berdiri di Dewan yang mulia ini untuk terus membawa suara dan 
aspirasi rakyat yang inginkan sebuah negara yang menjunjung prinsip-prinsip kelestarian 
alam. Selama tujuh tahun, aktivis-aktivis Lynas telah diugut, diganggu, ditindas dan ditipu 
oleh pemimpin BN. Misalnya, empat orang Menteri BN telah mengeluarkan satu kenyataan 
bersama pada 22 Februari 2012. Mereka telah mengeluarkan arahan bahawa Lynas mesti 
menghantar sisa-sisa buangan radioaktif yang terhasil daripada operasi balik ke Australia. 

 

 

 



Komitmen tersebut telah diulangi di persidangan-persidangan antarabangsa. termasuklah di Kemuncak Perubahan Iklim di Paris, Perancis pada tahun 2015. Akan tetapi saya berasa kecewa bahawa Dasar Hutan Negara kita tidak mengambil kira komitmen tersebut apabila pindaan telah dibuat pada 1992 juga. Ini bermakna selama 26 tahun pentadbiran BN janji ini cuma omong-omong kosong sahaja. #1500. Bukan sahaja terhadap rakyat Malaysia tetapi juga seluruh warga dunia. Ini amat memalukan. Saya dimaklumkan bahawa satu kajian semula dasar hutang negara 1992, kini berada di peringkat akhir. Kerajaan baharu harus mengambil peluang ini untuk membuat perubahan dasar agar janji ini dapat ditunaikan. Tuan Yang di-Pertua, izinkan saya membawa sedikit cerita tentang Constituency Bentong. Saya adalah anak jati Bentong dan MCA telah berkuasa di Bentong sejak tahun saya dilahirkan pada tahun 1959 di mana lebih kurang 40 tahun mereka menyandang jawatan Menteri. Kita juga ada seorang ADUN yang telah memegang jawatan Menteri Besar selama enam penggal. Bentong yang terletak hanya 45 minit dari Kuala Lumpur dianugerahi dengan pelbagai khazanah alam semula jadi seperti air terjun, sungai yang jernih dan deras, kolam air panas, hutan yang menghijau dan tanah yang subur. Bentong juga mempunyai enam skim FELDA seluas 11,000 hektar. Salah satu antaranya adalah Felda Lurah Bilut, Felda pertama di Malaysia. Oleh itu, Bentong sepatutnya telah lama mencapai tahap pembangunan yang maju tetapi apa yang telah kita lihat pada hari ni, komuniti di estet masih mengambil upah harian, minum air perigi dan tidak mampu membayar tambang bas sekolah anak-anak. Orang tua dan sakit, tidak dijaga baik. Orang muda tidak dapat cari kerja dan kini sudah nampak bayang wujudnya masalah dadah. Sumber alam semula jadi dan tempat pelancongan yang indah telah dimusnahkan dengan kadar yang amat membimbangkan sejak 10 tahun ini. Hampir semua sungai telah bertukar menjadi seperti teh tarik. Janda Baik, satu tempat yang seperti syurga hampir dimusnahkan oleh projek pembinaan talian penghantaran tenaga TNB, empangan mini hidro yang tidak siap pun dan pembalakan yang tidak terkawal. Sebuah hospital yang kita ada tetapi tidak mempunyai doktor-doktor pakar walaupun Bentong pernah mempunyai seorang Menteri Kesihatan. Tuan Yang di-Pertua, Bentong adalah sebuah daerah yang berpotensi tinggi untuk dibangunkan sebagai sebuah pusat pembangunan lestari contoh di negara ini khasnya dalam sektor pertanian dan pelancongan. Oleh yang demikian, ingin saya cadangkan agar kementerian-kementerian yang berkenaan seperti Kementerian Pertanian dan Industri Asas Tani, Kementerian Pelancongan, Kementerian Industri Utama, Kementerian Sumber Asli dan Alam Sekitar dapat memberikan tumpuan yang serius dan kerjasama untuk merangka satu pelan pembangunan yang lestari untuk Constituency Bentong. Tuan Yang di-Pertua, adalah tidak lengkap sekiranya dalam ucapan julung kali saya terpilih sebagai Ahli Parlimen, saya tidak menyentuh skandal kilang nadir bumi Lynas di Gebeng, Kuantan, Pahang. Seperti yang dimaklumi ramai, saya telah berjuang untuk menghentikan kilang toksik tersebut sejak tahun 2011 menerusi gerakan akar bumi Himpunan Hijau. Bersama dengan beribu-ribu rakyat Malaysia, saya telah berjalan sejauh 300 kilometer dari Kuantan ke Kuala Lumpur... [Tepuk] bermalam di Dataran Merdeka selama 36 hari dan mengumpul sejuta tandatangan rakyat Malaysia yang membantah dan meminta menghentikan projek Lynas. Perjuangan tersebutlah yang mendorong penyertaan saya dalam arena politik. Hari ini, saya berdiri di Dewan yang mulia ini untuk terus membawa suara dan aspirasi rakyat yang inginkan sebuah negara yang menjunjung prinsip-prinsip kelestarian alam. Selama tujuh tahun, aktivis-aktivis Lynas telah diugut, diganggu, ditindas dan ditipu oleh pemimpin BN. Misalnya, empat orang Menteri BN telah mengeluarkan satu kenyataan bersama pada 22 Februari 2012. Mereka telah mengeluarkan arahan bahawa Lynas mesti menghantar sisa-sisa buangan radioaktif yang terhasil daripada operasi balik ke Australia.